## Pravilnik o stručnoj spremi odnosno stručnoj osposobljenosti za obavljanje stručnih poslova u športu

### NN 47/1993 (21.5.1993.), Pravilnik o stručnoj spremi odnosno stručnoj osposobljenosti za obavljanje stručnih poslova u športu

# MINISTARSTVO KULTURE I PROSVJETE

Na temelju članka 57. stavak 3. Zakona o športu ("Narodne novine",
br. 60/92), ministar kulture i prosvjete donosi

## PRAVILNIK

### o stručnoj spremi odnosno stručnoj osposobljenosti za obavljanje stručnih poslova u športu

Članak 1.

Pravilnikom o stručnoj spremi odnosno stručnoj osposobljenosti za obavljanje
stručnih poslova u športu (u daljem tekstu: Pravilnik) propisuje se potrebna
stručna sprema odnosno stručna osposobljenost za obavljanje stručnih poslova
u športu.

Stručnim poslovima u športu smatraju se:

1. programiranje i vođenje športskih aktivnosti djece i mladeži,

2. poduka i trening djece i mladeži,

3. programiranje i vođenje treninga športaša,

4. programiranje i vođenje športske rekreacije građana,

5. podučavanje i osposobljavanje građana u športskim znanjima i vještinama,

6. dijagnosticiranje i kontrola psihofizičkih i funkcionalnih sposobnosti
sudionika u športskim aktivnostima,

7.kineziterapijsko vježbanje

Članak 2.

Programirati i voditi športske aktivnosti djece i mladeži mogu osobe
koje su stekle slijedeću stručnu spremu:

1. profesor fizičke kulture (tjelesnog odgoja) - VII stupanj

2. profesor fizičke kulture (tjelesnog odgoja) - usmjerenje ili izborni
predmet šport - VII. stupanj

3. profesor fizičke kulture (tjelesnog odgoja) - usmjerenje športske
rekreacije VII. stupanj

4. diplomirani organizator rekreacije - VII. stupanj

5. nastavnik tjelesnog odgoja - VI. stupanj

6. viši športski trener - VI. stupanj

7. organizator rekreacije - VI. stupanj.

Osobe koje su stručno osposobljene za trenera, instruktora ili učitelja
pojedine športske grane odnosno discipline, mogu programirati i voditi
športske aktivnosti djece i mladeži u toj športskoj grani odnosno disciplini.

Članak 3.

Poduku i trening djece i mladeži mogu obavljati osobe koje su stekle
slijedeću stručnu spremu:

1. profesor fizičke kulture (tjelesnog odgoja) - usmjerenje ili izborni
predmet šport - VII. stupanj

2 viši športski trener - VI. stupanj.

Osobe koje su stručno osposobljene za trenera, instruktora iIi učitelja
pojedine športske grane odnosno discipline mogu obavljati poduku djece
i mladeži u toj športskoj grani odnosno disciplini.

Osobe koje su stručno osposobljene za trenera pojedine športske grane
odnosno discipline mogu obavljati trening djece i mladeži u toj športskoj
grani odnosno disciplini pod nadzorom osobe koja ima stručnu spremu iz
stavka 1 točka 1. ili 2. ovoga članka.

Članak 4.

Programirati i voditi trening športaša mogu osobe koje su stekle slijedeću
stručnu spremu:

1. profesor fizičke kulture (tjelesnog odgoja) - usmjerenje ili izborni
predmet šport - VII. stupanj

2. viši športski trener - VI. stupanj.

Osobe koje su stručno osposobljene za trenera pojedine športske grane
odnosno discipline mogu voditi trening športaša u toj športskoj grani odnosno
disciplini pod nadzorom osobe koja ima stručnu spremu iz stavka 1. točka
1. ili 2. ovog članka.

Članak 5.

Programirati i voditi športsku rekreaciju građana mogu osobe koje su
stekle slijedeću stručnu spremu:

1. profesor fizičke kulture (tjelesnog odgoja) - usmjerenje športske
rekreacije - VII. stupanj,

2. diplomirani organizator rekreaclje - VII. stupanj,

3. profesor fizičke kulture (tjelesnog odgoja) - VII. stupanj,

4. organizator rekreacije - VI. stupanj.

Nastavnici tjelesnog odgoja - VI. stupanj mogu voditi športsku rekreaciju
građana pod nadzorom osobe koja ima stručnu spremu iz stavka 1. točka 1,
2, 3. ili 4. ovoga članka.

Članak 6.

Podučavati i osposobljavati građane u športskim znanjima i vještinama
mogu osobe koje su stekle slijedeću stručnu spremu :

1. profesor fizičke kulture (tjelesnog odgoja) - VII. stupanj,

2. profesor fizičke kulture (tjelesnog odgoja) - usmjerenje ili izborni
predmet šport - VII. stupanj,

3. profesor fizičke kulture (tjelesnog odgoja) - usmjerenje športske
rekreacije - VII. stupanj,

4. diplomirani organizator rekreacije - VII. stupanj,

5. nastavnik tjelesnog odgoja - VI. stupanj,

6. viši športski trener - VI. stupanj,

7. organizator rekreacije - VI. stupanj

Osobe koje su stručno osposobljene za trenera, instruktora ili učitelja
pojedine športske grane odnosno discipline mogu podučavati i osposobljavati
građane u športskim znanjima i vještinama u toj športskoj grani odnosnodisciplini.

Članak 7.

Dijagnosticiranje i kontrolu psihofizičkih i funkcionalnih sposobnosti
sudionika u športskim aktivnostima mogu obavljati osobe koje su stekle
stručnu spremu VII. stupnja za zanimanja u športu, te osobe koje su stekle
VII. stupanj stručne spreme (psiholog športa, sociolog športa ili športski
liječnik), u suradnji sa športskim stručnjacima.

Članak 8.

Stručne poslove u svezi s kineziterapijskim vježbanjem mogu obavljati
osobe koje su stekle stručnu spremu - profesor fizičke kulture (tjelesnog
odgoja) - VII. stupanjsmjer kineziterapija.

Članak 9.

Danom stupanja na snagu ovog pravilnika prestaju važiti Pravilnik o
stručnoj spremi odnosno stručnoj osposobIjenosti za samostalno obavljanje
stručnih poslova u športu osobnim radom ("Narodne novine", br.
35/91) i Pravilnik o stručnoj spremi odnosno stručnoj osposobljenosti za
obavljanje stručnih poslova u športu ("Narodne novine", br. 35/91
).

Članak 10.

Ovaj pravilnik stupa na snagu osmog dana od dana objave u "Narodnim
novinama".

Klasa: 620-01/93-01-23

Urbroj: 532-04/2-93-01

Zagreb, 12. veljače 1993.

Ministar kulture i prosvjete

**mr. Vesna Girardi-Junić, v. r.**

Pravilnik, NN 47/1993-913
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)